SCC ปลื้ม! กำไรปี 58 แตะ 4.54 หมื่นลบ. โต 35% หลังธุรกิจเคมีภัณฑ์ฟื้น
SCC ปลื้ม! กำไรปี 58 แตะ 4.54 หมื่นลบ. หรือ 37.83 บ./หุ้น เพิ่มขึ้น 35% จากปีก่อนที่มีกำไร 3.36 หมื่นลบ. หรือ 28.01 บ./หุ้น หลังธุรกิจเคมีภัณฑ์ดีขึ้น
27 ม.ค. 2559

บริษัท ปูนซิเมนต์ไทย จำกัด (มหาชน) หรือ SCC และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ  4.54 หมื่นล้านบาท หรือ 37.83 บาทต่อหุ้น เพิ่มขึ้น 35% จากปีก่อนที่มีกำไรสุทธิ 3.36 หมื่นล้านบาท หรือ 28.01 บาทต่อหุ้น
ทั้งนี้ผลการดำเนินงานในปีดังกล่าวเพิ่มขึ้น เนื่องจากธุรกิจเคมีภัณฑ์มีผลการดำเนินงานที่ดีขึ้น แม้ว่าธุรกิจซิเมนต์และผลิตภัณฑ์ก่อสร้างในประเทศมีผลการดำเนินงานที่ลดลงจากภาวะตลาดภายในประเทศที่ฟื้นตัวช้า